
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
[bookmark: _GoBack]ОТ ЗАСЕДАНИЕ НА ПОСТОЯННАТА КОМИСИЯ ПО ОБЩЕСТВЕН РЕД, КУЛТУРА, МЛАДЕЖТА, СПОРТ И ТУРИЗЪМ КЪМ ОБЩИНСКИ СЪВЕТ-ПИРДОП, ПРОВЕДЕНО НА 27.05.2024 ГОДИНА

	Днес, 27.05.2024г. от 15.00ч. в Ритуалната зала на община Пирдоп се проведе заседание на Постоянната комисия по обществен ред, култура, младежта, спорт и туризъм към Общински съвет-Пирдоп.

	От състава на Постоянната комисия по обществен ред, култура, младежта, спорт и туризъм присъстваха: Иван Джонгов, Тодор Иванов, Георги Панов, Васил Кафеджиев и Деян Стоев.
          На заседанието присъстваха: кмета на Община Пирдоп, кмета на кметство Душанци, зам. кмета на Община Пирдоп – Милена Мачканова, общинска администрация и общински съветници.

    Заседание на Постоянната комисия по обществен ред, култура, младежта, спорт и туризъм беше открито и ръководено от г-н Иван Джонгов – Председател на Постоянната комисия, който прочете проекта за дневен ред, предварително обявен и предоставен на всички членове на постоянните комисии. Думата беше дадена за предложения и становища по проекта за дневен ред.
        Не постъпиха предложения по проекта за дневен ред.
        След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ОРКМСТ,  Постоянната комисия към Общински съвет-Пирдоп - ПК ОРКМСТ,  прие 
РЕШЕНИЕ :
Заседанието да протече при следния ДНЕВЕН РЕД:
1. Докладна записка относно: Присъждане на званието “Почетен знак на Община Пирдоп”.
                                                              Докл.: Ангел Геров- Кмет на Община Пирдоп
2. Докладна записка относно: Откриване на  процедура за определяне на съдебни заседатели с мандат 2024г. – 2028г. за Софийски окръжен съд.
                                                       Докл.: Кристина Петкова-Председател на ОбС-Пирдоп


3. Докладна записка относно: Промяна в състава на временна комисия - т.2 от Решение №55/27.04.2023 год. на Общински съвет – Пирдоп.
                                                                 Докл.: Ангел Геров- Кмет на Община Пирдоп


	Комисията пристъпи към разглеждане на докладните от дневния ред: 

	По т.1 от дневния ред  на  ПК ОРКМСТ, думата беше дадена на г-н Ангел Геров – кмет на Община Пирдоп, който запозна Постоянната комисия с Докладна записка относно: Присъждане на званието “Почетен знак на Община Пирдоп”.
          Г-н Иван Джонгов даде думата за становища по Докладна записка.
	Г-жа Златка Кънева  Подробно обясни номинацията за званието „Поченет знак“ и изтъкна заслугите на г-н Дойчо Иванов. 
	Г-н Джонгов: Има ли въпроси по докладната?
	Г. Панов- Той е многостранна и многоаспректна личност. 

	По докладната записка не постъпиха други предложения и изказвания. Пристъпи се към гласуване.
	След проведеното гласуване с 3 гласа „за”, 0  гласа „против” и 2 гласа „въздържал се” от състава на ПК ОРКМСТ, Постоянната комисия към Общински съвет-Пирдоп беше прието следното Становище: 
На основание чл.21, ал.1, т.22  от Закона за местното самоуправление и местната администрация и  чл. 4, ал.1 и ал.2, т.2 и 3  от Наредбата за морално стимулиране и признание на физически и юридически лица с особени заслуги към Община Пирдоп, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :

1. Общински съвет-Пирдоп дава съгласие да бъде присъдено  званието  “ПОЧЕТЕН ЗНАК НА ОБЩИНА ПИРДОП” на господин Дойчо Иванов Иванов, за активното му дългогодишно участие в обществения живот на община Пирдоп в областта на културата, литературата и журналистиката и във връзка с неговата  70-годишнина.

2. Присъденото звание да бъде връчено по време на тържеството, посветено на Празника на село Душанци “Петровден 2024”, на 29.06.2024 година.


 	По т.2 от дневния ред  на  ПК ОРКМСТ, думата беше дадена на г-жа Кристина Петкова – Председател на Общински съвет -Пирдоп, която запозна Постоянната комисия с Докладна записка относно: Откриване на  процедура за определяне на съдебни заседатели с мандат 2024г. – 2028г. за Софийски окръжен съд.
				           
	И. Джонгов – Предишният път нямаше кандидати. Общинският съвет е необходимо да създаде временна комисия. 

	По докладната записка не постъпиха други предложения и изказвания. Пристъпи се към гласуване.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ОРКМСТ, Постоянната комисия към Общински съвет-Пирдоп беше прието следното Становище: 

	На основание чл. 21, ал. 1, т. 1 от Закона за местното самоуправление и местната администрация, чл.67, чл.68 и чл.68а от Закона за съдебната власт, чл. 8 от Наредба №7/28.09.2017 г. за съдебните заседатели, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ :
	I. Общински съвет- Пирдоп открива процедура за определяне на съдебни заседатели с мандат 2024г. – 2028г. за Софийски окръжен съд и утвърждава следните условия, ред и правила за нейното провеждане: 
	1. Кандидати за съдебни заседатели могат да бъдат дееспособни български граждани, които отговарят на следните условия:
	 1.1. възраст от 21 до 68 години; 
	1.2. имат настоящ адрес в община Пирдоп, която попада в рамките на съдебния район на Софийски окръжен съд; 
	1.3. имат завършено най-малко средно образование; 
	1.4. не са осъждани за умишлено престъпление, независимо от реабилитацията; 
	1.5. да не страдат от психически заболявалия; 
	1.6. да не е избиран за съдебен заседател повече от два последователни мандата към същия съд. 
	2. Съдебен заседател не може да бъде лице, което: 
	2.1. е съдебен заседател в друг съд;
	 2.2. е общински съветник от съдебния район, за който е избран; 
	2.3. участва в ръководството на политическа партия, коалиция или организация с политически цели; 
	2.4. работи в съд, прокуратура, следствени органи, Министерството на вътрешните работи или в други органи от системата за национална сигурност, намиращи се в съдебния район, за който е избран. 
	3. Утвърждава образци на документи, както следва: 
	3.1. заявление за кандидатстване за съдебен заседател, (приложение №1) 
	3.2. декларация за липса на обстоятелства по чл.67, ал.3 от ЗСВ, (приложение №2); 
	3.3. декларация за съответствие с изискването на чл.69, ал.2 от ЗСВ, (приложение №3); 	
3.4. писмено съгласие по чл.68, ал.3, т.7 от ЗСВ (приложение №4); 
	3.5. данни за лицата по чл.68, ал.3, т.5 от ЗСВ (приложение №5). 
	4. В срок до ……………………- 17:00ч., кандидатите за съдебни заседатели в Софийски окръжен съд, подават в деловодството на Община Пирдоп  документите по т.3. от настоящото решение, към което прилагат следните документи: 
	4.1. подробна автобиография, подписана от кандидата;
	 4.2. нотариално заверено копие от диплома за завършено образование; 
	4.3. медицинско удостоверение, че лицето не страда от психическо заболяване; 
	4.4. данни за контакт на две лица, към които общинските съвети да се обръщат за препоръки;
	 4.5. мотивационно писмо; 
	4.6. писмено съгласие; 
	4.7. декларация за липса на обстоятелствата по чл. 67, ал. 3;
	 4.8. документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973 г.
	 4.9. декларация за съответствие с изискването на чл. 69, ал. 2 от ЗСВ. 
	II. Общински съвет-Пирдоп Създава временна комисия в състав: 
	Председател: …………………………………………
	Членове:……………………………………………………………………………………………………………………………
	 1. Поставя следните задачи на временната комисия: 
	1.1. да извърши проверка на документите на кандидатите, подали заявления за съдебни заседатели за Софийски окръжен съд и изготви доклад и списък на допуснатите кандидати; 
	1.2. да публикуват на интернет страницата на Община Пирдоп, списъкът на допуснатите до участие кандидати, заедно с техните автобиографии, мотивационни писма и препоръки и документи по чл. 68, ал. 3, т. 9 от същия закон, най-малко 14 дни преди датата на изслушването по чл. 68а от Закона за съдебната власт.  Най-малко 10 на сто от лицата, които се включват в списъка, трябва да са с квалификация в областта на педагогиката, психологията и социалните дейности; 
	1.3. да проведе, в свое открито заседание, изслушване на кандидатите, при спазване изискванията на чл. 68а, ал. 1 - 3 от ЗСВ и състави доклад за протичането му и протокол от изслушването, които да публикува на интернет страницата на Община Пирдоп, Раздел „Общински съвет“,
	 1.4. да изготви и внесе в Общински съвет – Пирдоп  докладна записка с проект за решение - предложение за определяне на съдебните заседатели при Софийски окръжен съд за мандат 2024г. - 2028г., като приложи към докладната и протокола от изслушването и доклада от провеждането му. 
	2. Определя срок за приключване на работата на временната комисия – до ………….
	 3. Възлага на председателя на Общински съвет - Пирдоп да обяви откриването на процедурата за определяне на съдебни заседатели и условията, реда и правилата за нейното провеждане, съгласно настоящото решение, като изготви съобщение в едно със утвърдените образци, които да публикува на интернет страницата на Община Пирдоп, в електронните медии, както и да се постави на информационните табла в гр. Пирдоп и с. Душанци. 
	 4.На основание чл. 60, ал. 1 от АПК, допуска предварително изпълнение на настоящото решение, с оглед защитата на особено важни обществени интереси, свързани с осигуряване на съдебни заседатели при Софийски окръжен съд, спазване на сроковете съгласно Закона за съдебната власт и с оглед опасността от закъснението на изпълнението на настоящото решение.

   	По т.3 от дневния ред  на  ПК ЗСПОВ, думата беше дадена на беше дадена на г-н Ангел Геров – кмет на Община Пирдоп, който запозна Постоянната комисия с Докладна записка относно: Промяна в състава на временна комисия - т.2 от Решение №55/27.04.2023 год. на Общински съвет – Пирдоп.

         Г-н Иван Джонгов даде думата за становища по Докладна записка.
	Г-н Ангел Геров запозна комисията с представената докладна записка. 
	
	По докладната записка постъпиха следните предложения и изказвания. 

	Г. Панов – Предлагам, за член на Временната комисия за изготвяне на условия и критерии за оценка на номинираните за специалната награда на името на ст. н. с. д-р Маньо Стоянов за мандат 2023-2027г. да бъде на ротационен принцип.
	В. Кафеджиев – Предлагам, първо да бъде представителя на най-многобройната група в общинския съвет.  
        Г-н Иван Джонгов подложи на гласуване предложението, съгласно Представителят на ОбС-Пирдоп в състава на Временната комисия за изготвяне на условия и критерии за оценка на номинираните за специалната награда на името на ст. н. с. д-р Маньо Стоянов за мандат 2023-2027г. да бъде на ротационен принцип.
	Пристъпи се към гласуване.
	 
	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ОРКМСТ, Постоянната комисия към Общински съвет-Пирдоп беше прието следното Становище: 

  	На основание чл.21, ал.1, т.23 и ал.2 от Закона за местното самоуправление и местната администрация и чл. 57, ал.1 от Правилника за организацията и дейността на ОБС - Пирдоп, във връзка с Решение № 55/27.04.2023 год. променя състава на Временната комисия, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
1. Освобождава като член на Временната комисия за изготвяне на условия и критерии за оценка на номинираните за специалната награда на името на ст. н .с. д-р Маньо Стоянов
госпожа Марияна Върбанова

2. Представителят на ОбС-Пирдоп в състава на Временната комисия за изготвяне на условия и критерии за оценка на номинираните за специалната награда на името на ст. н. с. д-р Маньо Стоянов за мандат 2023-2027 г. да бъде на ротационен принцип.
3. Останалите членове остават в състава на Комисията, съгласно взето Решение №    55/27.04.2023 год., отразено в Протокол № 5 от 27.04.2023 год. от Заседанието на ОБС -Пирдоп.

	Г-н Иван Джонгов подложи на гласуване предложението, Представителят на ОбС-Пирдоп в състава на Временната комисия за изготвяне на условия и критерии за оценка на номинираните за специалната награда на името на ст. н. с. д-р Маньо Стоянов за мандат 2023-2027 г. да бъде на ротационен принцип, като се започне от най-голямата към най-малката група в общинския съвет.  
	Пристъпи се към гласуване.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ОРКМСТ, Постоянната комисия към Общински съвет-Пирдоп беше прието следното Становище: 

  	На основание чл.21, ал.1, т.23 и ал.2 от Закона за местното самоуправление и местната администрация и чл. 57, ал.1 от Правилника за организацията и дейността на ОБС - Пирдоп, във връзка с Решение № 55/27.04.2023 год. променя състава на Временната комисия, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
	1.Освобождава като член на Временната комисия за изготвяне на условия и критерии за оценка на номинираните за специалната награда на името на ст. н .с. д-р Маньо Стоянов,госпожа Марияна Върбанова.
         2. Представителят на ОбС-Пирдоп в състава на Временната комисия за изготвяне на условия и критерии за оценка на номинираните за специалната награда на името на ст. н. с. д-р Маньо Стоянов за мандат 2023-2027 г. да бъде на ротационен принцип, като се започне от най-голямата към най-малката група в общинския съвет.  
	3.Останалите членове остават в състава на Комисията, съгласно взето Решение №    55/27.04.2023 год., отразено в Протокол № 5 от 27.04.2023 год. от Заседанието на ОбС -Пирдоп.



	Поради изчерпване на дневния ред, заседанието беше закрито.



Протоколист: М. Кръстева                        ПРЕДСЕДАТЕЛ НА ПК ОРКМСТ										                       ИВАН ДЖОНГОВ  

